കേരള കാത്തലിക് ടീച്ചേഴ്സ് ഗില്ഡ് നേതൃസംഗമങ്ങള് നാളെ മുതല് കായംകുളം: കേരള കാത്തലിക് ടീച്ചേഴ്സ് ഗില്ഡ് സംസ്ഥാന സമിതിയുടെ നേതൃത്വത്തില് മൂന്ന് മേഖലകളിലായി നാളെ മുതല് 28 വരെ തീയതികളില് നേതൃസംഗമം സംഘടിപ്പിക്കുന്നു. വിദ്യാഭ്യാസ സംവിധാനങ്ങള് ആഗോളതലത്തില് സമഗ്രമായ മാറ്റങ്ങള്ക്ക് വിധേയമാവുകയാണ്. പുതിയദേശീയ വിദ്യാഭ്യാസ നയം വിദ്യാഭ്യാസ പ്രക്രിയയില് കാതലായ മാറ്റങ്ങള് ലക്ഷ്യം വയ്ക്കുന്നു. ഈ സന്ദര്ഭത്തില് ശരിയായ ദിശ കുട്ടികള്ക്ക് കൈമാറുകയാണ് മേഖലാ സംഗമങ്ങളി ലൂടെ ലക്ഷ്യം വയ്ക്കുന്നതെന്ന് ഭാരവാഹികള് പറഞ്ഞു. തെക്കന് മേഖലാ നേതൃസംഗമം ഒക്ടോബര് 26ന് കൊല്ലം പട്ടത്താനം വിമലഹൃദയ ജിഎച്ച്എസ്എസില് നടക്കും. കൊല്ലം രൂപതാധ്യക്ഷന് ഡോ. പോള് ആന്റണി മുല്ലശേരി ഉദ്ഘാടനം ചെയ്യും. മധ്യമേഖലാ നേതൃസംഗമം ഒക്ടോബര് 27ന് പാല, മാര് സ്ലീവാ മെഡിസിറ്റിയില് നടക്കും. പാലാ രൂപതാധ്യക്ഷന് മാര് ജോസഫ് കല്ലറങ്ങാട്ട് ഉദ്ഘാടനം ചെയ്യും. വടക്കന് മേഖലാ നേതൃസംഗമം ഒക്ടോബര് 28ന് സുല്ത്താന് ബത്തേരി ശ്രേയസ് ഓഡിറ്റോറിയത്തില് നടക്കും. ബത്തേരി രൂപതാധ്യക്ഷന് ഡോ. ജോസഫ് മാര് തോമസ് ഉദ്ഘാടനം ചെയ്യും. സമ്മേളനങ്ങളില് കോര്പ്പറേറ്റ് മാനേജര്മാരായ ഫാ. ജോര്ജ് കൊടനൂര് ബത്തേരി രൂപത, ഫാ. ബര്ക്കുമന്സ് കുന്നുംപുറം പാലാ രൂപത, ഫാ. ബിനു തോമസ് കൊല്ലം രൂപത എന്നിവര് മുഖ്യസന്ദേശം നല്കും.